CELEX: 32016R2033
Language: sk
Date: 2016-11-17 00:00:00
Title: Vykonávacie nariadenie Komisie (EÚ) 2016/2033 zo 17. novembra 2016 o zatriedení určitého tovaru do kombinovanej nomenklatúry

22.11.2016   
            
            
               SK
            
            
               Úradný vestník Európskej únie
            
            
               L 314/1
            
         VYKONÁVACIE NARIADENIE KOMISIE (EÚ) 2016/2033
   zo 17. novembra 2016
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. novembra 2016
      
         
            Za Komisiu
         
         
            v mene predsedu
         
         Stephen QUEST
         
            generálny riaditeľ pre dane a colnú úniu
         
      
   
   
      (1)  Ú. v. EÚ L 269, 10.10.2013, s. 1.
   
      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok pozostávajúci z trblietavých častíc pre zubné pasty vo forme tmavomodrých častíc, ktoré sa pri čistení zubov rozpúšťajú a dodávajú pene, ktorú vytvára zubná pasta, modrú farbu. Farbivo priľne na vyčistené zuby, vďaka čomu sa od zubnej skloviny odráža modré svetlo a zuby vyzerajú po určitý čas belšie.
                  Výrobok sa skladá z týchto zložiek (v hmotnostných %):
                  
                              —
                           
                           
                              hydroxypropyl metylcelulóza
                           
                           
                              cca 55,
                           
                        
                              —
                           
                           
                              propylénglykol
                           
                           
                              cca 21,
                           
                        
                              —
                           
                           
                              modrý pigment
                           
                           
                              cca 17,
                           
                        
                              —
                           
                           
                              polysorbát 80
                           
                           
                              cca 4,
                           
                        
                              —
                           
                           
                              červené farbivo
                           
                           
                              cca 3.
                           
                        Modrý pigment a červené farbivo slúžia ako farbivá.
                  Výrobok sa predkladá voľne ložený.
               
               
                  3204 19 00 
               
               
                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry a znením číselných znakov KN 3204  a 3204 19 00 .
                  Zatriedenie do položky 3912  ako celulóza a jej chemické deriváty, inde nešpecifikované ani nezahrnuté, v primárnych formách, je vylúčené, keďže hydroxypropyl metylcelulóza, hoci je z hľadiska hmotnosti prevládajúca, slúži len ako nosič pre farbivá, ale nedáva výrobku jeho podstatný charakter.
                  Výrobku dávajú jeho podstatný charakter modrý pigment a červené farbivo slúžiace ako farbivá.
                  Výrobok sa preto má zatriediť pod číselný znak KN 3204 19 00  ako prípravok na základe zmesi farbív dvoch alebo viacerých podpoložiek 3204 11  až 3204 19 .